ממ 2 דף מ עב
קטגוריות: ש_ס / לז עבודה זרה / כל הצלמים - הרב יהושע רישי

דף מ' ע"ב

אנדרטי של מלכים. עי' רש"י דמפרש דברי רב יהודה אמר שמואל דקאי לדעת רבי מאיר, לענין איסור צלמים, אך בתוס' בשם ר"ת מבארים דבריו דקאי לרבנן לענין היתר צלמים, דבשאר מקומות כל צלמים אסורים, ודוקא אלו בפתח המדינה יש צד שנעשו לשם נוי, להכי בעינן שתופס כדור וכדומה, ועי' ברמב"ם פ"ז הל' ע"ז ה"ו דמפרש סוגיית הגמ' על דרכו של רש"י דקאי לענין האיסור, אלא דקאי אף לדעת רבנן שאסרו היכא דתופס בידו כדור, דאף בכה"ג בעינן הני תנאי דהוא אנדרטי של מלכים, ובפתח המדינה, וכן משמע מרא"ש ורי"ף בסוגיין.

אר"י ובעומדים על פתח מדינה שנינו. עי' בתוס', ולדעת ר"ת פשיטא דאסור אפי' בלא כדור, אך בריטב"א מספקא ליה לדעת רבנן אי בעינן על פתח המדינה לאסור אף בצפור או כדור בידו, ובשם הרשב"א כתב דרבנן תרתי בעו, שיהא עומד על פתח המדינה ושיהא בידו צפור או כדור ע"ש, ולכאורה תלוי בביאור הסוגיא אי קאי כר"מ או אף כרבנן, והריטב"א מדייק כדברי הרשב"א מדברי הרמב"ם, והיינו לשיטתו.

ובעומדים על פתח המדינה. כן הגירסא בגמ' דידן, אך הרא"ש ורי"ף הביאו בלאו וא"ו, והרמב"ם שם לא מביא הא דאנדרטי של מלכים, כנראה למד דפליגי ופסק כהא דרבה בר חנה אר"י, אך יעויין בנמו"י וכן נראה מדברי תוס' רא"ש, דתרתי תנאי בעינן, אך יעויין בדברי הבית יוסף סי' קמ"א דכתב דלא פליגי הרמב"ם והרא"ש, ובטור נמי לא הביא הא דאנדרטי של מלכים, ואי הרא"ש חולק ופסק דבעינן תרתי, קשה אמאי השמיט הטור דברי אביו, וצ"ע.

תוס' ד"ה כל הצלמים. בגמ' מפרש טעמא דר"מ משום דחייש למיעוטא וגזר וכו', משמע מדבריהם דלכל התירוצים פליגי ר"מ ורבנן בזה, ולאו דוקא לפי תירוצא דר' יצחק בר' יוסף, וכן כתב הר"ן (על הרי"ף דף י"ז ע"ב בדפי הרי"ף בסוף דבריו ע"ש) אך מדברי רש"י נראה דפליגי בסברא אחריתא, דסבר ר"מ דוקא אגב חביבותא פלחי ליה, ועי' בריטב"א דמספקא ליה בזה, ועי' בתוס' ד"ה ובאנדרטי (בתרא) בשם הירושלמי דמשמע דפליגי בדין אחר, אך בריטב"א דחה משמעות הירושלמי וביאר הדברים באופן אחר ע"ש.

תוס' ד"ה ובאנדרטי של מלכים. ורבי אלחנן מיישב פי' הקונטרס וכו', וההיא דלקמן מיירי בכפרים וכו', ע"ע בריטב"א דאיירי דמצא השברים אפתח המדינה, וכ"כ התוס' רא"ש ע"ש.

דף מ"א ע"א

מקל שרודה את עצמו תחת כל העולם. עי' מהר"ם דאין הכוונה שהוא רודה את העולם במקל, דבצפור וכדור אין זה הפשט, אלא דהעולם תחת שליטתו כמו שמחזיק במקל, אלא דנקט מקל דבזה אף הוא רודה את העם ע"ש.

צפור שתופס את עצמו וכו'. עי' בתורת חיים אמאי נקט צפור ולא דבר אחר.

מעיקרא סבר ליסטים בעלמא. עי' בריטב"א דרצה להוכיח מדברי הגמ' כאן כדברי הרשב"א דביאר הא דאמרי' באנדרטי של מלכים, לאו בידועה דשל מלכים הוא, דא"כ ודאי אסור דלפלחי הוא ולא לנוי, אלא בסתם אדם, ולהכי י"ל דלסטים בעלמא, והריטב"א דחה דליסטים אינו אלא לשון גנאי והכוונה למלך גיבור ע"ש.

הוא מיהו דזיל באפי כ"ע כצואה וכו'. יש לעיין דבכל צלם מספקא לן אי נעשה לנוי או לע"ז, וכיון דתפש בידו צואה, אין כאן לנוי וודאי לע"ז נעשה,